న్యూఢిల్లీ: భారతీయుల విదేశీ ఖాతాలకు సంబంధించి పనామా పత్రాల్లో వెల్లడైన విషయాలపై విడిగా ప్రత్యేక దర్యాప్తు బృందం (సిట్) ఏర్పాటుకు సుప్రీంకోర్టు సోమవారంనాడు నిరాకరించింది. ఇప్పటికే కేంద్ర ప్రభుత్వం ఏర్పాటు చేసిన బహుళ ఏజెన్సీలతో కూడిన బృందం దర్యాప్తు జరుపుతున్నందున కొత్తగా సిట్ ఏర్పాటు చేయాల్సి అవసరం లేదని స్పష్టం చేసింది. సెంట్రల్ బోర్డ్ ఆఫ్ డెరెక్ట్ టాక్సెస్ (సీబీడీటీ), ఆర్బీఐ, ఈడీ, ఫైనాన్షియల్ ఇంటెలిజెన్స్ యూనిట్లతో కూడిన బహుళ ఏజెన్సీల బృందం సిట్ లాంటిదేనని జస్టిస్ ఏకే గోయెల్, యూయూ లలిత్తో కూడిన డివిజన్ బెంచ్ పేర్కొంది.కేంద్ర తరఫున హాజరైన అడిషనల్ సొలిసిటర్ జనరల్ పీఎస్ నరసింహా తన వాదన వినిపిస్తూ, భారతీయుల విదేశీ అకౌంట్లపై దర్యాప్తు మామూలు విషయం కాదని, చాలా క్లిష్టతరమైనది, ప్రభుత్వం ఏర్పాటు చేసిన మల్టీ ఏజెన్సీ గ్రూప్ ఇప్పటికే దర్యాప్తు చేపట్టిందని తెలిపారు. ఇప్పటికే ఏడు నివేదికలు కోర్టులో పైల్ చేశామన్నారు. మళ్లీ సిట్ ఏర్పాటు చేయాల్సిన అవసరం లేదని నరసింహా వాదించారు. కాగా, ఈ కేసులో పిటిషనర్ అయిన న్యాయవాది ఎంఎల్ శర్మ తన వాదన వినిపిస్తూ, ఆర్బీఐ నిబంధనలతో పాటు ఫారెన్ ఎక్స్ఛేంచ్ మేనేజిమెంట్ యాక్ట్ ఉల్లంఘనలు చోటుచేసుకున్న ఆరోపణలున్నందున నిష్పాక్షిక దర్యాప్తు కోసం సిట్ ఏర్పాటు చేయాల్సిన అవసరం ఉందన్నారు. సుప్రీంకోర్టు ముందు సీల్డ్ కవర్లో ఏడు నివేదికలు సమర్పించినా ఈ కేసుల్లో ఒక్క ఎఫ్ఐఆర్ను కూడా కేంద్ర నమోదు చేయలేదని ఆయన కోర్టు దృష్టికి తెచ్చారు.
newdhilly: bhaaratheeyula videshee khaataalaku sambandhinchi panama patraallo velladaina vishayaalapai vidigaa pratyeka daryaaptu brundam (sit) erpaatuku supreenkortu somavaramnadu niraakarinchindi. ippatike kendra prabhutvam erpaatu chesina bahula agenseelatho kuudina brundam daryaaptu jaruputunnanduna kottagaa sit erpaatu cheyalsi avasaram ledani spashtam chesindi. central bord af derrect taxes (cbdt), arbi, eedee, finansial inteligens unitlatho kuudina bahula agencyla brundam sit lantidenani justis eke goyel, yuu lalitto kuudina division bench perkondi.kendra tarafuna haajaraina adishanal soliciter janaral ps narasimha tana vaadana vinipistuu, bhaaratheeyula videshee akountlapai daryaaptu maamuulu vishayam kaadani, chala klishtataramainadi, prabhutvam erpaatu chesina multy agency groop ippatike daryaaptu chepattindani telipaaru. ippatike edu nivedikalu kortulo pail chesamannaru. malli sit erpaatu cheyalsina avasaram ledani narasimha vaadinchaaru. kaga, ee kesulo pititioner ayina nyaayavaadi ml sharma tana vaadana vinipistuu, arbi nibandhanalatho paatu faren exthench managiment act ullanghanalu chotuchesukunna aaropanalunnanduna nishpaakshika daryaaptu kosam sit erpaatu cheyalsina avasaram undannaaru. supreenkortu mundu seald kavarlo edu nivedikalu samarpinchinaa ee kesullo okka efiaarnu kuudaa kendra namodu cheyaledani aayana kortu drushtiki tecchaaru.